बिना सेवावृद्धि 5 साल से समन्वयक कर रहे काम
भास्कर न्यूज | जांजगीर-चांपा
साक्षर भारत कार्यक्रम के तहत 4 संविदा कार्यक्रम समन्वयक बिना सेवा वृद्घि आदेश के 5 साल से काम कर रहे हैं। विभाग द्वारा उन्हें अब तक आदेश जारी नहीं किया है। पूर्व डीपीओ ने संविदा कर्मचारियों से सेवा तो ली मगर फाइल चलाकर विधिवत सेवा अवधि बढ़ाने संबंधी कोई आदेश जारी नहीं किया। हालांकि अब यह मामला प्रकाश में आने के बाद विभाग के अधिकारी आगामी सत्र से सेवावृद्धि आदेश देने की बात कह रहे हैं।
साक्षर भारत कार्यक्रम अंतर्गत जिला स्तर पर 4 व सभी ब्लाकों में एक-एक संविदा कार्यक्रम समन्वयकों की नियुक्ति 18 फरवरी 2011 में की गई थी। इन्हें संविदा नियुक्ति दी गई थी और 31 मार्च 12 पूर्ण होने पर सेवा समाप्ति का निर्देश था। शासन ने साक्षर भारत कार्यक्रम को जारी रखा तो विभाग के अधिकारियों ने भी पुराने संविदा कर्मचारियों को काम पर रख लिया लेकिन इनको सेवा वृद्धि अादेश नहीं दिया गया। बगैर सेवा वृद्धि आदेश के 4 संविदा कार्यक्रम समन्वयक देवेन्द्र कुमार नामदेव, रंभा पाण्डेय, संतोषी कश्यप और खगेश्वर प्रसाद चंद्रा 5 साल से कार्य कर रहे हैं। 5 साल से उनसे कार्य लिया जाता रहा और इनकी सेवा लगातार जारी रखी गई। इस बीच कई अधिकारी आए और चले गए मगर किसी ने भी सेवा वृद्धि बढ़ाने के फाइल नहीं चलाई।
सेवा शर्तों का भी नहीं पालन
सेवा शर्त में स्पष्ट उल्लेख है कि चयनित अभ्यर्थियों को पदस्थ कार्यालय में रहकर ही काम करना है, मगर इनका स्थानांतरण भी पूर्व व वर्तमान डीपीओ ने अपनी सुविधा के अनुसार किया है। स्थानांतरण करने के लिए उनके पास पर्याप्त समय और अपने तर्क हैं, मगर इनकी सेवा अवधि बढ़ाने के लिए 1 नोट शीट चलाने की फुर्सत नहीं है।
1 साल के लिए होती है भर्ती
छग संविदा अधिनियम के तहत संविदाकर्मियों की नियुक्ति अधिकतम 1 साल के लिए की जाती है। इसके बाद उनके कार्यों का आंकलन कर सेवा अवधि बढ़ाई जा सकती है। बिना सेवा वृद्धि आदेश के कार्य नहीं कराया जा सकता।
कार्यक्रम समन्वयकों की सेवा अवधि 31 मार्च 2012 तक थी। पूर्व के पूर्व के जिला परियोजना अधिकारी द्वारा उनकी सेवा अवधि नहीं बढ़ाई गई है। इस बार मार्च में नोटशीट प्रस्तुत कर सेवा अवधि बढ़ाई जाएगी। \\\'\\\' संतोष कश्यप, परियोजना अधिकारी, जिला लोक शिक्षा समिति
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva